THCOM มองกำไรปกติ 3Q58 จะโตดีราคาหุ้นต่ำกว่ากลุ่มเป็นโอกาสลงทุน
THCOM โบรกฯคงประมาณการกำไรปกติปี 58-59 โต +46% เทียบช่วงเดียวกันของปีก่อน และ +23% เทียบช่วงเดียวกันของปีก่อน อีกทั้ง มีประเด็นบวกจากการเตรียมยิงดาวเทียม TC8 กลางปีหน้า (สร้างราคาเป้าหมายส่วนเพิ่ม 1.5 บาท/หุ้น) สวนทางกับราคาหุ้น THCOM ที่ยังซื้อขายเพียง PER ปี 16F เพียง 13 เท่า (ต่ำกว่าค่าเฉลี่ยกลุ่ม non-mobile ที่ 16 เท่า) ดังนั้น เราจึงมองเป็นโอกาสในการซื้อลงทุน
13 ต.ค. 2558

บล.โนมูระ พัฒนสิน ระบุในบทวิเคราะห์ (13 ต.ค.) ว่า บริษัท ไทยคม จำกัด (มหาชน) หรือ THCOM มีมุมมองต่อทิศทางการดำเนินงานในไตรมาส 3/58 โดยแม้คาดกำไรสุทธิ  286 ล้านบาท (+2% เทียบช่วงเดียวกันของปีก่อน แต่ -50% เทียบไตรมาสก่อนหน้า) เพราะถูกกดดันจากการมีบันทึกขาดทุนจากอัตราแลกเปลี่ยนสุทธิ -325 ล้านบาท แต่ FX loss เป็นเพียงรายการทางบัญชี (ไม่กระทบราคาเป้าหมาย) ซึ่งหากไม่รวมรายการดังกล่าว พบว่า กำไรปกติยังเติบโตโดดเด่นเป็น 611 ล้านบาท (+157%เทียบช่วงเดียวกันของปีก่อน ,+21%เทียบไตรมาสก่อนหน้า) เป็นสถิติสูงสุดใหม่ตาม u-rate ของดาวเทียมไทยคม 7 และบาทอ่อน ท่ามกลางโมเมนตัมกำไรไตรมาส 4/58 ที่จะดีขึ้นอีกหลัง TC7 จะ run เต็ม 100% และรับรู้เต็มปีในปี 59
 ดังนั้น เราจึงคงประมาณการกำไรปกติปี 58-59 โต +46% เทียบช่วงเดียวกันของปีก่อน และ +23% เทียบช่วงเดียวกันของปีก่อน อีกทั้ง มีประเด็นบวกจากการเตรียมยิงดาวเทียม TC8 กลางปีหน้า (สร้างราคาเป้าหมายส่วนเพิ่ม 1.5 บาท/หุ้น) สวนทางกับราคาหุ้น THCOM ที่ยังซื้อขายเพียง PER ปี 16F เพียง 13 เท่า (ต่ำกว่าค่าเฉลี่ยกลุ่ม non-mobile ที่ 16 เท่า) ดังนั้น เราจึงมองเป็นโอกาสในการซื้อลงทุน